Du kan godt gå på efterløn, mens en konflikt er i gang. Du skal dog være opmærksom på, at du ikke får udbetalt efterløn for de arbejdstimer, som er omfattet af konflikten. Er du på efterløn og arbejder på nedsat tid inden for et konfliktramt fagområde, vil dine ”sædvanlige” løntimer blive fradraget i efterlønnen, også selvom du ikke får udbetalt almindelig løn. Arbejder du under en konfliktramt overenskomst, kan du ikke tjene løntimer op. Det kan få betydning, hvis du har et efterlønsbevis og er i ved at optjene løntimer til at opfylde toårs-reglen for at opnå den "høje efterløn". I konfliktperioden optjener du heller ikke løntimer til den skattefri efterlønspræmie.